35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni, možno by som vám to ešte konkrétnejšie vysvetlil na záver rokovania o tomto bode, pretože je to podľa mňa dobrý signál pre ľudí, aby ste schválili takéto konsolidačné opatrenie. Keď hovoríte o a znova sa k tomu vraciam, že ľudia majú šetriť, poďte ukázať, že viete šetriť aj vy a v tej navrhovanej úprave je to váš zákon, ktorý vy ste schvaľovali v roku 2016, ktorý sem priviedol Robert Fico v roku 2016. To boli časy, keď boli dobré časy, keď naozaj ekonomika fungovala, nebola tu žiadna kríza, žiadna pandémia, boli dobré časy a priniesli ste zákon, ktorý ohraničil hornú hranicu ročných odmien pre najvyšších štátnych úradníkov a ja nerozumiem prečo, že či ste už absolútne rezignovali na všetko, čo ste vo svojom živote deklarovali a je vám to absolútne jedno a idete jednou veľkou lopatou a veľkými lyžicami proste hrabať z toho štátneho rozpočtu, ale naozaj tu vy ste schválili minulý rok, v polovici minulého roka, že zákon o štátnej službe je tak upravený, že ste zrušili hornú hranicu najvyšších odmien. Súčasťou tej úpravy, ktorú ste schválili v roku 2016 bola regulácia výšky odmien pre štátnych zamestnancov, ktorých do funkcie menuje predseda Národnej rady Slovenskej republiky, prezident Slovenskej republiky, vláda Slovenskej republiky, predseda Ústavného súdu Slovenskej republiky, predseda Súdnej rady, predseda Najvyššieho súdu Slovenskej republiky alebo predseda Bezpečnostnej rady Slovenskej republiky. Neskôr sa rozšírilo o predsedu Najvyššieho správneho súdu Slovenskej republiky, vedúceho Úradu vlády Slovenskej republiky a predsedu Úradu na ochranu oznamovateľov protispoločenskej činnosti. Tam všade platila horná hranica na maximálnu ročnú odmenu vo výške 20 % ročného platu. Čiže, keď to zoberieme na drobné, pätinu z ich platu mohli dostávať ako odmenu a vy ste to proste jednoducho zrušili. Jednoducho ste to zrušili v tom najťažšom čase, kedy ste hovorili, že budete konsolidovať. Aspoň keby sa vám tá konsolidácia podarila, ale v žiadnom prípade sa vám nepodarila. V žiadnom prípade neznižujete dlh ani o jedno euro, ale dvojnásobne ho navyšujete a to je to čo som hovoril aj v predchádzajúcej rozprave, že nemôžte ľuďom hovoriť, že ste zdedili rozvrátené financie, keď na druhej strane míňate dvakrát viac ako Igor Matovič, keď zadlžujete Slovensko dvakrát viac ako Igor Matovič, dvojnásobne rýchlejším tempom ako Igor Matovič, keď ste na ľudí uvalili konsolidácie za 4,2 miliardy eur a iba na ľudí a iba na firmy, že im to vyťahujete z ich vrecák a popri tom vlastne nešetríte ani jedno euro, stále navyšujete ten dlh, peniaze si požičiavate za neskutočné úroky a popri tom proste akoby si normálne schvaľujete zákony, že dvojnásobný plat, doživotná renta a neobmedzené odmeny pre svojich štátnych úradníkov. A že ich máte 36, to som už hovoril, že o tretinu viac ako ich mal Matovič, Heger, Ódor alebo o 100 % viac ako ich mala Iveta Radičová. Však sa pozrite na tie vlády predchádzajúce, že kto najviac zadlžoval krajinu, kto najviac zadlžoval Slovenskú republiku, keď sa bavíme o tom dlhu čistom, kto ho najviac vyrobil za ktorých vlád, že z 32 rokov ste tu 14, že za posledných 20 rokov čo sme v Európskej únii, ste tu 14, že proste všetky tie ekonomické ukazovatele, ktoré nás smerujú na chvost krajín Európskej únie hovoria o tom, že zle vediete krajinu a toto zlé vedenie krajiny odmeňujete svojim najvyšším úradníkom tak, že kvôli nim a pre nich rušíte zákony, aby si mohli schvaľovať najvyššie odmeny, najvyššie odmeny v histórii Slovenskej republiky, keď v histórii Slovenskej republiky pod vašim vedením Slovensko najviac trpí, a že neviete ani zareagovať na také veci, že viete, vy tu rozprávate o clách, ako Trump zaviedol clá a vy tu hovoríte, aká je zlá situácia a neviem čo všetko a treba sa pripraviť na krízové roky. No však tak poďte od svojich. Poďte od svojich. Poďte zmeniť tento návrh zákona. Ja viem, že vás to škrie. Podľa mňa mnohí z vás, vážení poslanci SMER-u a HLAS-u, ste ani nevedeli, že tou malou vetou spôsobíte, že niektorí štátni úradníci si proste budú schvaľovať odmenu vo výške 5 000 eur mesačne, každý jeden mesiac. To ste vedeli, že tým spravíte? No podľa mňa ... =====